Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

Gargždų lopšelis-darželis „Ąžuoliukas

Rasa Jusčienė

(švietimo įstaigos vadovo vardas ir pavardė)

**METŲ VEIKLOS ATASKAITA**

\_\_\_\_\_\_\_\_\_\_\_\_\_ Nr. \_\_\_\_\_\_\_\_

(data)

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2022 m. įstaiga savo veiklą vykdė vadovaujantis Gargždų lopšelio-darželio ,,Ąžuoliukas“ direktoriaus 2020 m. sausio 24 d. įsakymu Nr. V1-10 patvirtintu 2020-2022 m. strateginiu planu, bei 2021 m. gruodžio 21 d. įsakymu Nr. V1-127 patvirtintu 2022 metiniu veiklos planu.Metiniame veiklos plane numatyti šie tikslai:1. Integruoti netradicines STEAM metodikos idėjas vaikų veikloje kiemo erdvėse.2. Papildyti vidaus ir lauko erdves priemonėmis žaidybinei, edukacinei, pažintinei veikloms.3. Pasirengti įtraukiojo ugdymo įgyvendinimui. Įgyvendinant Gargždų lopšelio-darželio ,,Ąžuoliukas“ 2022 metų veiklos planą, siekiant užtikrinti aukštą švietimo paslaugų kokybę ir prieinamumą, materialinės bazės gerinimą, įvykdytos šios priemonės.2022 metais Gargždų lopšelyje-darželyje „Ąžuoliukas“ (toliau – Lopšelis-darželis, Įstaiga) veikė 10 ikimokyklinio, 2 priešmokyklinio ugdymo grupės, kuriose buvo ugdomi 233 ugdytiniai. Lopšelyje-darželyje buvo ugdomi 3 nuo karo veiksmų pasitraukę Ukrainos piliečiai. Nuo 2023 m. sausio 9 dienos veiklą pradėjo Lopšelio-darželio ,,Ąžuoliukas“ Gobergiškės skyrius, kuriame suformuotos 2 mišrios ikimokyklinio ugdymo grupės 35 vaikams. Grupėse integruojamos STEAM metodikos idėjas vaikų veikloje, kurių metu ugdytiniai tobulina meninius, inžinerinius, matematinius įgūdžius, pasaulį pažįsta per įvairius potyrius. Parengtas Lopšelio-darželio STEAM veiklos planas 2023 metams. Lopšelyje-darželyje buvo organizuotas rajoninis metodinis renginys „Lauko erdvių panaudojimas STEAM idėjų plėtojimui“. Pedagogų komanda parengė ir pristatė 11 atvirų veiklų, kuriose vaikai tobulino gamtos mokslų, matematinius, meno, technologinius ir inžinerinius gebėjimus. Ugdymas per STEAM veiklas įdomus ne tik vaikams, bet motyvuoja ir mokytojus ieškoti naujų formų taikant STEAM metodiką, organizuojant ugdomąsias veiklas. Gerąja darbo patirtimi Įstaigos mokytojos dalinosi su kolegėmis, atvykusiomis iš  viso Klaipėdos rajono.  Visus metus turtinome Lopšelio-darželio vidaus ir lauko aplinkas. Lauko erdvės papildytos naujomis edukacinėmis priemonėmis, įrengta pavėsinė-laboratorija, 2 daugiafunkciniai žaidimų įrenginiai, karuselės, smėlio dėžės, atnaujinta krepšinio aikštelė ir kt. Šiemet ir tėvelius pakvietėme prisidėti prie darželio lauko aplinkos tobulinimo iniciatyvos. Rezultatai viršijo lūkesčius: tėvelių dėka darželis „praturtėjo“ net 18 įrenginukų, skirtų STEAM veikloms, vaikų edukacinei ir žaidybinei veiklai. Šešiose grupėse atnaujinti mokytojų kompiuteriai, visos grupės aprūpintos mobiliaisiais telefonai. Grupės papildytos naujais žaislais, ugdomosiomis priemonėmis, knygomis. Įsigyta priemonių STEAM veiklai organizuoti grupėse: priemonių eksperimentams, konstruktorių inžineriniams vaikų įgūdžiams ugdyti. Šešiose grupėse įrengtos oro kondicionavimo sistemos. Įstaigos koridoriaus erdves papuošė dizainerės sukurtas autorinis darbas – foto tapetas, vaizduojantis mišką, o laiptinėse įrengtos nuorodos su grupių pavadinimais.„Ąžuoliuko“ pedagogės dalijosi savo gerąja patirtimi tiek įstaigoje (turimų priemonių panaudojimo įveikiant emocinius sunkumus pristatymas „Nusiraminimo kampelių priemonės ir jų panaudojimo galimybės“; atvira veikla jauniesiems įstaigos pedagogams „Kiek manyje paslapčių“ ir kt.), tiek už jos ribų (pranešimas „Gabių ir talentingų vaikų ugdymas“ respublikinėje konferencijoje „Vaiko gebėjimų ugdymas per įvairiapusę veiklą“; pranešimas „STEAM metodikos taikymas „Giliukų laboratorijoje“ rajoniniame renginyje „STEAM metodika ankstyvajame amžiuje“ ir kt.).Gargždų lopšelis-darželis „Ąžuoliukas“ kartu su kitomis rajono ikimokyklinio ugdymo įstaigomis dalyvavo Klaipėdos rajono savivaldybės finansuojamame projekte „Žemaičių krašto kalbos ir ornamentų grožis“, kurio metu ugdytiniai lankėsi edukaciniuose užsiėmimuose, savo žinias išbandė viktorinoje. Šio projekto lėšomis buvo įsigyti du žemaitiški tautiniai kostiumai mergaitei ir berniukui. Mokytojos dalyvavo įvairiuose šalies, rajono, įstaigos kūrybinėse parodose, akcijose („Margučių pieva“, „Išskleisk sparnus, laisvės paukšte“, „Lietuvos pilys“, „Trys spalvos“, „Atmintis gyva, nes liudija“, „Mūsų paukšteliai gražiausi“ ir kt.).Lapkričio 6-ąją Lietuvoje šventėme **Pyragų dieną**. Visa bendruomenė buvo kviečiama kepti pyragus ir už sutartą kainą pardavinėti kolegoms, bičiuliams ar mokslo draugams, o surinktas lėšas paaukoti kilniam tikslui. Mūsų Darželyje visos bendruomenės narių dėka per Pyragų dieną buvo surinktos aukos, kurios paskirtos beglobių gyvūnų gerovei. Įstaigoje buvo paminėtos tarptautinės dienos – Autizmo diena, Žmonių su Dauno sindromu diena, Gestų kalbos diena, Virėjų diena ir kt. 2021 m. Lopšelis-darželis buvo pripažintas STEM SCHOOL LABEL COMPETENT ugdymo įstaiga. Visus 2022 m. ruošėmės naujo ženklelio – STEM SCHOOL LABEL PROFICIENT – akreditacijai portale ,,STEM School Label“. Lopšelio-darželio internetinėje svetainėje sukaupėme STEM praktinės veiklos pavyzdžių su nuotraukomis ir aprašymais, kuriuos pateikėme STEM SCHOOL LABEL portalo vertintojams. „Ąžuoliuke“ ir toliau sėkmingai tęsiami „Olimpinės kartos“, „Lietuvos mažųjų žaidynių“, „Futboliuko“ projektai.  Mokytojos parengė mokomąsias priemones, kurias naudoja savo darbe paįvairindamos ugdomąją veiklą, dalijasi su kolegėmis („Pažink paukščius“, knygelė „Figūros“, „Savaitės dienų rodyklė“, „Raidžių domino“ ir kt.).  Dalyvavome iniciatyvoje „Mokyklos eina“, kur visos šalies ugdymo įstaigos varžėsi, kas surinks kuo didesnį nueitų žingsnių skaičių. Iniciatyvą palaikė, įsitraukė ir už mūsų Lopšelį-darželį žingsniavo 63 bendruomenės nariai – mamytės, tėveliai ir darbuotojai.Mūsų Lopšelio-darželio 2 ugdytinės dalyvavo Lietuvos vaikų ir mokinių televizijos konkurse ,,Dainų dainelė” 2022 m. (rajoniniuose ir zoniniame etapuose).  Ugdymo procesas vyko ne tik Lopšelyje-darželyje, bet ir kitose, netradicinėse erdvėse. Ugdytiniai su mokytojomis lankėsi Gargždų krašto muziejuje, J. Lankučio bibliotekos Vaikų skyriuje, Policijos komisariate, Priešgaisrinės apsaugos tarnyboje, Kretingos saldaininėje, G. Grigaičio bityne, Klaipėdos M. Mažvydo progimnazijos laboratorijoje, beglobių gyvūnų prieglaudoje „Nuaras“ ir kt.  Įstaigoje lankėsi ornitologė Viktorija Birgiolienė, kuri vaikams papasakojo apie grįžtančius paukščius. Vyresniųjų ir priešmokyklinių grupių ugdytiniai sužinojo apie paukščių gyvenimo būdą, jų charakterius, klausėsi sparnuočių giesmelių.Lopšelio-darželio darbuotojai dalyvavo Įstaigos organizuotose ilgalaikiuose (40 val.) mokymuose „**Asmens kompetencijos psichikos sveikatos srityje“,** kuriuos vedė psichologė Isidora Stonienė. Sudaryta Vidaus audito grupė vykdė bendruomenės apklausą ,,Vaiko ugdymo(si) pasiekimai“. Tyrimo rezultatai pristatyti Pedagogų tarybos posėdyje. Apklausos rezultatai parodė, kad vaikų ugdymo(si) rezultatai tikslingai panaudojami ugdymo procesui tobulinti.Stiprinant Lopšelio-darželio darbuotojų bendruomeniškumą ir įsitraukimą, buvo suorganizuotos edukacinės išvykos į J.Gižo sodybą Drevernoje, Veiviržėnų amatų centrą bei Palangos Gintaro muziejų.  Įstaigoje vyko tradiciniai renginiai, kalendorinės šventės, kuriuose puoselėjama liaudies kūryba, etniniai papročiai, muzikavimas liaudies instrumentais. Organizuoti tradiciniai renginiai: Pusiaužiemio rytmetis „Verčiasi meška ant kito šono“, Užgavėnių šventė, Adventiniai vakarojimai su tėveliais, Darželio gimtadienio savaitė, Velykų šventė, Europos judumo savaitė, Pasaulinė akcija ,,Pamoka lauke“, Tarptautinė šokio diena. Įstaigoje 2022 m. buvo vykdomos socialinio-emocinio ugdymo programos, projektai: tarptautinė programa ,,Zipio draugai“, socialinio-emocinio ugdymo projektas ,,Aš+Tu=Mes“, socialinių emocinių įgūdžių ugdymo programa ,,Kimochis“.Švietimo pagalbos specialistų veikla: įvertinti 23 ugdytinių specialieji ugdymosi poreikiai, logopedo pagalba buvo teikiama 75 ugdytiniams, įveikta 19 kalbėjimo ir kalbos sutrikimų, suteikta 20 konsultacijų tėvams ir 5 išsamios konsultacijos mokytojams. Parengti ir vykdyti projektai įstaigoje:,,Trys spalvos“ (skirtas Lietuvos Nepriklausomybės atkūrimo dienai bei tarptautinei Gimtosios kalbos dienai paminėti), projektas ,,Kalbantys pirštai“ (skirtas paminėti Tarptautinę gestų kalbos dieną bei ugdyti toleranciją negalią turintiems žmonėms). Vykdyti respublikiniai projektai: prevencinis ikimokyklinio ugdymo pedagogų, specialiųjų pedagogų ir logopedų projektas ,,Žaidimai moko“; ikimokyklinio ir priešmokyklinio amžiaus vaikų ir pedagogų kalbos ugdymo ir kūrybinis projektas ,,Sutinku pagal rūbą, išlydžiu pagal kalbą“ (tikslas – per gimtąjį žodį, pažinimą, ugdyti vaikų kalbą ir kūrybiškumą. Parengta metodinė priemonė ,,Surask rūbą“. Priemonė skirta žodyno plėtojimui rūbų pavadinimais, juos apibūdinančiais žodžiais, regimojo suvokimo lavinimui. Logopedė J.Lukauskienė skaitė pranešimą įstaigos pedagogams ,,Įtraukiojo ugdymo nuostatos ir įgyvendinimas ikimokykliniame ir priešmokykliniame ugdyme“, organizavo logopedo ir specialiojo pedagogo metodinių priemonių parodą Logopedo dienai paminėti. Per 2022 m. buvo suteiktos 69 individualios psichologo konsultacijos vaikams (11 vaikų) ir 41 konsultacijos tėvams (28 tėvai). Vyko nuolatinis psichologo bendradarbiavimas su pedagogais, pagalbos vaikui specialistais ir mokytojo padėjėjais darbui su specialiųjų ugdymosi poreikių turinčiais vaikais. Psichologė E. Strazdauskienė atliko tyrimus: anketinė apklausa „Adaptacijos ypatumai“, ,,Gargždų lopšelio-darželio „Ąžuoliukas“ įtraukiojo ugdymo nuostatų ir įgyvendinimo ikimokykliniame ir priešmokykliniame ugdyme darbuotojų anketinė apklausa“ (apklausti 18 mokytojų, 19 mokytojų padėjėjų), Gargždų lopšelio-darželio ,,Ąžuoliukas” įtraukiojo ugdymo nuostatų ir įgyvendinimo ikimokykliniame ir priešmokykliniame ugdyme tėvų anketinė apklausa (apklausti 78 tėvai). Skaityti pranešimai tėvams: ,,Adaptacijos darželyje tyrimo rezultatai“, „Psichologinis pasiruošimas mokyklai“, „Adaptacija darželyje“.Per 2022 m. organizuoti 11 Vaiko gerovės komisijos posėdžių, skirtų koordinuoti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą ugdytiniams, turintiems specialiųjų ugdymosi poreikių ir kt. Lopšelis-darželis dalyvavo ES finansuojamose „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ programose.Lopšelyje-darželyje balandžio mėn. vyko civilinės saugos mokymai – pratybos. Buvo imituojamas gaisras. Darbuotojai su vaikais, išgirdę gaisrinės saugos signalizaciją, skubėjo rengtis, skubiai paliko pastatą, laikydamiesi evakuacijos plane numatyto išėjimo maršruto. Atvykę ugniagesiai imitavo gaisro gesinimą, o vaikai stebėjo profesionalų ugniagesių darbą, turimą įrangą, iš arti susipažino su gaisrininko profesija. Visus metus pedagogės aktyviai dalyvavo kvalifikacijos tobulinimo renginiuose, seminaruose, konferencijose, atsižvelgiant į įstaigos prioritetus. 2022 m. 6 studentėms iš Klaipėdos valstybinės kolegijos ir Klaipėdos Ernesto Galvanausko profesinio mokymo centro Lopšelyje-darželyje buvo suteikta praktinio mokymo vieta. Nuo 2022 m. rugsėjo Lopšelyje-darželyje organizuojami neformaliojo švietimo užsiėmimai: pramoginių šokių ir Lego.Apie įstaigos veiklą informacija teikiama internetinėje svetainėje [www.gargzduazuoliukas.lt](http://www.gargzduazuoliukas.lt) ir socialiniame tinkle www.facebook.com/gargzduazuoliukas, naujienų portale ,,Mano Gargždai“, Klaipėdos rajono laikraštyje „Banga“, lopšelio-darželio informaciniuose stenduose. Svarbiausias mano, kaip vadovo, tikslas – toliau telkti lopšelio-darželio „Ąžuoliukas“ bendruomenę strateginių tikslų įgyvendinimui, garantuoti ugdymo kokybę, užtikrinti ugdymo įstaigos sėkmingą funkcionavimą, kurti sveiką, pozityviais bendruomenės santykiais grindžiamą, aplinką. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Parengti Strateginį veiklos planą 2023-2025 metams | Parengtas Strateginis veiklos planas 2023-2025 m. | 1. Direktoriaus įsakymu sudaryta darbo grupė.Strateginio plano parengimui. 2. Atlikta išsami 2020-2022 metų Strateginio plano analizė. 3. Strateginis planas suderintas su lopšelio-darželio taryba ir rajono Švietimo ir sporto skyriumi. 4. Strateginis planas patvirtintas direktoriaus įsakymu.5. Strateginis planas pristatytas Mokytojų taryboje. | 1. Direktoriaus įsakymu (V1-67, 2022-09-21)sudaryta darbo grupė.Strateginio plano parengimui. 2. Atlikta išsami 2020-2022 m. metų Strateginio plano analizė. 3. Strateginis planas suderintas su lopšelio-darželio taryba ir rajono Švietimo ir sporto skyriumi. 4. Strateginis 2022-2025 m. veiklos planas patvirtintas direktoriaus įsakymu5. Strateginis planas pristatytas Mokytojų taryboje. |
| 1.2. Užtikrinti sėkmingą naujų vaikų priėmimą ir jų adaptaciją | Sklandus naujų vaikų priėmimas ir jų adaptacija | 1. Organizuotas susirinkimas naujokų tėveliams.2. Surinkti tėvelių prašymai, pasirašytos ikimokyklinio ir priešmokyklinio ugdymo sutartys ir kiti reikalingi dokumentai.3. Suformuotos 12 ugdytinių grupių.4. Įvykdytas naujokų adaptacijos tyrimas ir pristatytas tėveliams. | 1. Suorganizuoti 2 susirinkimai naujokų tėveliams: 2022-06-09 ir 2022-12-28 (Gobergiškės sk.)2. Surinkti tėvelių prašymai, pasirašytos ikimokyklinio ir priešmokyklinio ugdymo sutartys (iš viso 102 sutartys, iš jų 30 Gobergiškės sk.) ir kiti reikalingi dokumentai. 3. Suformuotos iš viso 14 ugdytinių grupių (iš jų 2 Gobergiškės sk.).4. Įvykdytas naujokų adaptacijos tyrimas ir pristatytas tėveliams spalio-lapkričio mėn. |
| 1.3. Kurti naujas ir tobulinti esamas lopšelio-darželio vidaus ir lauko aplinkas. | Įgyvendinamas 2020-2022 m. m. strateginio veiklos plano 3 prioriteto 3.1. tikslas „Kurti lopšelio-darželio aplinką, atliepiančią ugdytinių pažintinius ir kūrybiškumo poreikius.“ | 1. Dalyvauta Švietimo, mokslo ir sporto ministerijos inicijuojamame Mokyklų edukacinių erdvių 2022 metų konkurse.2. Grupėse įrengti mažiausiai 6 kondicionieriai;3. Įrengta speciali danga po žaidimų įrenginiais lauke (mažiausiai po 4 įrenginiais);4. Dekoruotos vieno koridoriaus sienos, pritaikant jas vaikų pažintinei veiklai;5. Bendradarbiaujant su tėveliais, darželio kieme įrengtos mažiausiai 4 naujos erdvės vaikams, pritaikytos žaidybinei-edukacinei veiklai. | 1. Liepos 14 d. dalyvavome Švietimo, mokslo ir sporto ministerijos inicijuojamame Mokyklų edukacinių erdvių 2022 metų konkurse, patekome į nacionalinį konkurso etapą.2. Grupėse įrengti 6 kondicionieriai;3. Įrengta speciali danga po 4-iais žaidimų įrenginiais;4. Dekoruotos vieno koridoriaus sienos, pritaikant jas vaikų pažintinei veiklai;5. Bendradarbiaujant su tėveliais, darželio kieme įrengtos 4 naujos erdvės, skirtos žaidybinei-edukacinei veiklai ir 14 žaidimų įrenginukų.  |
| 1.1. Užtikrinti kokybišką ikimokyklinį ir priešmokyklinį ugdymą integruojant STEAM idėjas. | Įgyvendinamas 2020–2021 m. m. veiklos plano 1-o tikslo 1.3 uždavinys „Integruoti STEAM idėjas kasdieninėje vaikų veikloje“.  | 1. Pateikti gerosios patirties pavydžiai tarptautinėje STEM mokyklų akreditacijos sistemoje STEM School Label.2. Suorganizuotas metodinis renginys rajono ikimokyklinio ugdymo pedagogams ,,Lauko erdvių panaudojimas STEAM idėjų plėtojimui lopšelyje-darželyje ,,Ąžuoliukas”.3. Atlikta mokytojų ugdomosios veiklos stebėsena „Lauko edukacinių erdvių panaudojimas STEAM idėjų plėtojimui“. Stebėta 90 proc. mokytojų. 4. Mažiausiai 15 STEAM ugdomosios veiklos pavyzdžių paskelbti įstaigos interneto svetainėje.5. Mokytojai dalyvavo mažiausiai dviejuose kvalifikacijos tobulinimosi renginiuose STEAM tematika.6. Įsigyta STEAM ugdymo priemonių. | 1. Pateikti gerosios patirties pavydžiai tarptautinėje STEM mokyklų akreditacijos sistemoje STEM School Label (32 veiklų aprašymai su nuotraukomis).2. 2022-05-18 suorganizuotas metodinis renginys rajono ikimokyklinio ugdymo pedagogams ,,Lauko erdvių panaudojimas STEAM idėjų plėtojimui lopšelyje-darželyje ,,Ąžuoliukas”.3. Atlikta mokytojų ugdomosios veiklos stebėsena „Lauko edukacinių erdvių panaudojimas STEAM idėjų plėtojimui“. Stebėta 93 proc. mokytojų. 4. 32 STEAM ugdomosios veiklos pavyzdžių paskelbti įstaigos interneto svetainėje.5. Mokytojai dalyvavo dviejuose kvalifikacijos tobulinimosi renginiuose STEAM tematika: ,,STEAM metodikos taikymas ikimokykliniame amžiuje " ir ,,STEAM lopšelyje-darželyje: įdomios ir smagios veiklos".6. Įsigyta STEAM ugdymo priemonių: įvairūs konstruktoriai, tyrinėjimo priemonės (mikroskopai, skysčiai eksperimentams, vabzdžių muliažai, lupos, pipetės, mėgintuvėliai ir kt.), robotukai BeeBot. |
| 1.5. Vykdyti įstaigos struktūros pertvarkymą, prie lopšelio-darželio prijungus Gobergiškės skyrių. | 2022 m. pradėti ugdymo procesą lopšelio-darželio „Ąžuoliukas“ Gobergiškės skyriuje | 1. Sutvarkyti Gobergiškės skyriaus perdavimo-priėmimo ir kiti dokumentai.2. Atlikta darbuotojų atranka į naujai steigiamas darbo vietas ir sudarytos su jais darbo sutartys.3.Suformuotos 2 ugdytinių grupės.4. Paruoštos lauko ir vidaus erdvės ugdymo procesui.5. 2022 m. pradėtas ugdymo procesas Gobergiškės skyriuje. | 1. Gobergiškės skyriaus sklandžiai veiklai užtikrinti sudarytos sutartys su maisto pervežėjais, šilumos ūkio priežiūros įmone, šiukšlių ir atliekų tvarkymo ir kt. Sutvarkyti Gobergiškės skyriaus ūkinio pastato dokumentai, užregistruoti VĮ Registrų centre.2. Atlikta darbuotojų atranka, sudarytos 9 darbo sutartys.3. Suformuotos 2 ugdytinių grupės.4. Paruoštos lauko ir vidaus erdvės ugdymo procesui.5. 2023 m. sausio 9 d. pradėtas ugdymo procesas Gobergiškės skyriuje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Lopšelis-darželis tapo OVUP narys. | OVUP – tai olimpinių vertybių ugdymo programa, kurios tikslas įkvėpti jaunus žmones siekti sveiko ir aktyvaus gyvenimo būdo bei ugdytis draugystės, tobulėjimo ir pagarbos vertybes.  |
| 3.2. Suorganizuota priešmokyklinių grupių išvyka į STEAM laboratoriją Klaipėdos M. Mažvydo progimnaziją  | Užmegzti ryšiai su socialiniais partneriais įgalina įstaigos pedagogus semtis patirties iš savo kolegų. Netradicinėje aplinkoje plečiamas vaikų akiratis, vaikai skatinami domėtis IT ir gamtos mokslais.  |
| 3.3. Atnaujintas darželio IT ūkis: įsigyti 7 kompiuteriai, Visos grupės (14) aprūpintos telefonais; 6 grupėse įrengtos oro kondicionavimo sistemos; atnaujinta krepšinio aikštelė; | Pagerinta darželio infrastruktūra leis efektyviau organizuoti ugdymo procesą. |
| 3.4. Dalyvauta Klaipėdos rajono savivaldybės projekte „Klaipėdos rajono biudžetinių įstaigų apskaitos optimizavimas“ centralizuojant buhalteriją. | Patvirtinta nauja organizacinė ir valdymo struktūra, paskirti atsakingi asmenys už dokumentų perdavimą per DVS „Kontora“ KRCB skyriui. |
| 3.5. Parengta ir įgyvendinama Gargždų lopšelio-darželio „Ąžuoliukas“ STEAM ugdymo programa.  | STEAM ugdymas grindžiamas tyrinėjimu ir eksperimentavimu. Parengtos programos dėka ugdomos vaikų kūrybingumo, kritinio mąstymo, bendradarbiavimo k ir kt. kompetencijos. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. |
| 7.2. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Rengtis įtraukiajam ugdymui | Įgyvendinamas 2022–2025 metų strateginio veiklos plano II prioriteto – Įtraukiojo ugdymo užtikrinimas įvairių poreikių vaikams –2 tikslas: organizuoti ugdymo procesą, atsižvelgiant į kiekvieno vaiko socialines, kultūrines ir mokymosi ypatybes. | 1. Organizuoti ne mažiau 2-jų kvalifikacijos tobulinimosi renginių lopšelio-darželio bendruomenei įtraukiojo ugdymo tema. 2. Paruošta ir pasidalinta metodine medžiaga ir rekomendacijomis įtraukiojo ugdymo temomis ruošimas tėvams bei pedagogams (paruošti lankstinukai, informacijos sklaida internetinėje erdvėje). Ne mažiau 4 pranešimų.3. Vykdytas projektas ,,Žmogus su negalia irgi gali“ (3 veiklos).4. Ne mažiau kaip 2-jose grupėse įrengtos atsipalaidavimo-nusiraminimo vietos spec. poreikių vaikams. |
| 8.2. Užtikrinti sėkmingą naujų vaikų priėmimą ir jų adaptaciją | Sklandus naujų vaikų priėmimas ir jų adaptacija | 1. Organizuoti 2 susirinkimai naujokų tėveliams.2. Surinkti tėvelių prašymai, pasirašytos ikimokyklinio ir priešmokyklinio ugdymo sutartys.3. Suformuotos 14 ugdytinių grupių.4. Įvykdytas 1 naujokų adaptacijos tyrimas ir pristatytas tėveliams. |
| 8.3. Gerinti ugdymo kokybę, taikant modernias ugdymo(si) strategijas ir tobulinant edukacines erdves | Įgyvendinamas Strateginio veiklos plano 1 tikslas: gerinti ugdymo kokybę, taikant modernias ugdymo(si) strategijas ir tobulinant edukacines erdves bei aplinką. | 1. Atsižvelgiant į atnaujintas ugdymo programas sukurtos naujos ikimokyklinio ugdymo turinio planavimo formos (ilgalaikio ir trumpalaikio planavimo) bei patobulinta pasiekimų vertinimo sistema.2. Suorganizuoti mokymai darbui su metodinės medžiagos rinkiniu „Žaismė ir atradimai“ (dalyvauja ne mažiau 80 proc. mokytojų).3. Išbandyta ir įvertinta EDUKOS programa (dalyvauja dvi priešmokyklinio ugdymo grupės).4. 2-e salėse įrengtos interaktyvios grindys.5. Įgyvendintas Lopšelio-darželio ,,Ąžuoliukas“ 2023 metų STEAM veiklos planas. |
| 8.4. Organizuoti respublikinį virtualų konkursą-festivalį „Augino močiutė“ | Skatinti šalies jaunųjų dainininkų vokalinių įgūdžių ugdymą, turtinti sceninę-koncertinę praktiką, lavinti meninės saviraiškos įgūdžius bei domėjimąsi tautos etnine kultūra. | Pagal parengtus nuostatus organizuotas renginys. Dalyviai ir prizininkai apdovanoti padėkos raštais (iki gegužės 5 d.). |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. ilgalaikis vadovo nedarbingumas |
| 9.2. sumažėjęs finansavimas |
| 9.3. ekstremalios situacijos/ karantino paskelbimas šalyje |
| 9.4. trečiųjų asmenų įsipareigojimų nevykdymas |
| 9.5. teisės aktų kaita |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)